
RAPORT DE SPECIALITATE

 	Având în vedere prevederile Legii 416/2001 privind venitul minim garantat, art.6, alin. (2) „Pentru sumele acordate ca ajutor social, conform prevederilor prezentei legi, una sau mai multe persoane majore apte de muncă, raportat la cuantumul ajutorului social din familia beneficiară, au obligaţia de a presta lunar, la solicitarea primarului, acţiuni sau lucrări de interes local, fără a se putea depăşi regimul normal de lucru şi cu respectarea normelor de securitate şi igienă a muncii.” Conform alin (7) din  aceeași lege  „Primarii au obligaţia să întocmească un plan de acţiuni sau de lucrări de interes local pentru repartizarea orelor de muncă prevăzute la alin. (2), să ţină evidenţa efectuării acestor ore şi să asigure instructajul privind normele de tehnică a securităţii muncii pentru toate persoanele care prestează acţiuni ori lucrări de interes local. Planul de acţiuni sau de lucrări de interes local se aprobă anual prin hotărâre a consiliului local.”
 	 Conform prevederilor  legii 416/2001, una dintre persoanele majore apte de muncă din familia beneficiară are obligaţia de a presta lunar, la solicitarea primarului, acţiuni sau lucrări de interes local, fără a se putea depăşi regimul normal de lucru şi cu respectarea normelor de securitate şi igienă a muncii. Acţiunile sau lucrările de interes local pot fi, dar fără a se limita la acestea, lucrări de salubrizare şi/sau de întreţinere spaţii verzi, de salubrizare/întreţinere obiective publice, inclusiv activităţi de sprijinire a serviciilor voluntare pentru situaţii de urgenţă, pe baza recomandărilor acestora, precum şi alte activităţi specifice stabilite prin hotărâre a consiliului local.
Pentru punerea în aplicare a prevederilor legale privind planul de actiuni sau  lucrări de interes local pentru persoanele majore apte de muncă din familiile beneficiare de venit minim garantat, obligate la muncă în folosul comunităţii din Municipiul Marghita, pentru anul 2023, se deleagă atribuţii către personalul Compartimentulului administrare patrimoniu, transport local și relația cu asociațiile de proprietari din cadrul Primariei Municipiului Marghita .
 Direcția de  Asistenţă Socială din cadrul Primariei Marghita  va colabora cu Compartimentulul administrare patrimoniu, transport local și relația cu asociațiile de proprietari în vederea îndeplinirii atributiilor prevazute de lege.
           Faţă de cele menţionate mai sus, propunem spre aprobare Consiliului Local, Planul de actiuni sau  lucrări de interes local pentru persoanele majore apte de muncă din familiile beneficiare de venit minim garantat, obligate la muncă în folosul comunităţii, în forma prezentată în Anexa 1 la proiectul de hotarare.
 	Supravegherea efectuării lucrărilor de interes local pentru persoanele majore apte de muncă din familiile beneficiare de venit minim garantat din Municipiul Marghita , obligate la muncă în folosul comunităţii, se efectuează prin delegare de atribuții către personalul Compartimentulului administrare patrimoniu, transport local și relația cu asociațiile de proprietari, din cadrul Primariei Municipiului Marghita conform  Anexei 2 la proiectul de hotărâre. 
	Având în vedere cele prezentate, supunem spre analiză și aprobarea Consiliului Local al Municipiului Marghita proiectul de hotărâre privind aprobarea Planului de acțiuni sau   lucrări de interes local ce vor fi efectuate în anul 2023  de către persoanele apte de muncă, beneficiare de ajutor social potrivit Legii nr. 416/2001, privind venitul minim garantat, cu modificăruile și completările ulterioare  , în forma prezentată.

